open-index/open-wikipedia-markdown huggingface dataset:
Levi

**Levi** alebo **Lévi** (hebr. לוי) môže byť:
* športové rekreačné stredisko vo fínskom Laponsku, pozri Levi (Fínsko) 
* mužské meno pochádzajúce z hebrejčiny, pozri Levi (prvé meno)
* starozákonná biblická postava, jeden zo synov Jakuba, pozri Lévi (syn Jakuba)
* jeden z kmeňov izraelského národa, pozri Lévi (kmeň)
* priezvisko, pozri Levi (priezvisko)

## Pozri aj
* levita
Nu’ulua

**Nu’ulua** je neobývaný ostrov v Samoe, ktorý je súčasťou ostrovov Aleipata, ktoré patria pod súostrovie Samoa. Nachádza sa asi 3,6&nbsp;km od východného konca ostrova Upolu. Má rozlohu 25 ha a je domovom endemitných druhov vtákov.

Spoločne s ostrovom Nu'utele a niekoľkými malými ostrovmi sú považované za významné biosférické lokality v Samoe.

## Susedné ostrovy
Na západ od ostrova sa nachádza najväčší ostrov zo skupiny ostrovov Aleipata Nu'utele. Za ním je už len hlavný ostrov Upolu.

Kategória:Ostrovy Samoy
Daňo (priezvisko)

**Daňo** je slovenské priezvisko odvodené od mena Daniel. Najčastejšie je v Humennom, obci Čemerné (okres Vranov nad Topľou), Topoľčanoch a vo Vranove nad Topľou.

## Známi nositelia
Pozri v článku Daňo.

## Pozri aj
* Daňko (priezvisko).

Kategória:Slovenské priezviská
Kategória:Priezviská na Slovensku
Kategória:Priezviská v Česku
Onsen

náhľad|Onsen v obci Kidžimadaira
náhľad|Onsen v obci Misasa
**Onsen** () sú tradičné japonské kúpele, ktoré sa nachádzajú po celom Japonsku. Slúžia aj ako miesto na vykonávanie šintoistického očistného rituálu. Využívajú termálnu, alebo umelo ohrievanú vodu.

## Etiketa v onsene
Onseny sú väčšinou iba pre jedno pohlavie, respektíve sú časti pre mužov a ženy prísne oddelené. Do bazénov ľudia chodia väčšinou nahí, v plavkách málokedy. Pred vstupom do bazénu je potrebné použitie spŕch.

Vo väčšine onsenov je vstup ľuďom s tetovaním zakázaný z dôvodu, že v Japonsku sú tetovaní ľudia považovaní za členov japonskej mafie jakuza. Do niektorých onsenov nepustia ani cudzincov, aj keď je tetovanie malé.

## Liečivé účinky
Voda v onsenoch (ak je termálna) má často aj liečivé účinky vďaka vysokému obsahu minerálov, ktoré sa v nej nachádzajú. Každá voda má iné účinky.

## Oblasti s onsenmi
V Japonsku je vyše 2 000 oblastí kde sa onseny nachádzajú. Sú predovšetkým na Kjúšú, na polostrove Izu a na strednom Honšú.

## Vybrané onseny
* Noboribecu
* Takaragawa
* Junišigawa
* Hakone
* Osawa
* Širahama
* Kacuura
* Tamacukuri
* Beppu
* Jufuin
* Ibusuki

## Referencie

## Iné projekty

## Externé odkazy
* Manga.cz 
* Príklady japonských kúpeľov ONSEN

Kategória:Japonské výrazy
Kategória:Kúpele
Kategória:Pramene
Lyoness

**Lyoness** je celosvetové obchodné spoločenstvo, založené v roku 2003 Hubertom Freidlom v Rakúsku pod menom *Lyoness Holding Europe AG*. Cieľom spoločenstva je vytvorenie siete obchodov, ktoré by členom poskytovali nákupné výhody.

Nepriehľadný obchodný model viedol k početným súdnym konaniam a vyšetrovaniam proti spoločnosti. V Nórsku bola Lyoness zakázaná, pretože išlo o „nelegálnu pyramídovú hru“. Aj v Taliansku protimonopolný úrad rozhodol, že Lyoness je pyramídový systém a udelil spoločnosti pokutu vo výške 3,2 milióna eur.

## Referencie


## Externé odkazy
* Lyconet Networking Community Website 

Kategória:Podniky v Rakúsku
__NEINDEXOVAT__
Aleipata Islands

**Aleipata Islands** je skupina štyroch ostrovov v Tichom oceáne na východ od hlavného samojského ostrova Upolu. Všetky ostrovy patria pod Samou. Patria do okresu Atua a do volebných obvodov *Aleipata Itupa-i-lalo* a *Aleipata Itupa-i-luga*.

## Ostrovy

Pre návštevníkov je sprístupnený iba ostrov Namua. Obmedzený prístup na ostrovy je z dôvodu prítomnosti hniezdisk endemických druhov morských vtákov. Na najvýchodnejšom ostrove Fanuatapu sa nachádza maják.

Kategória:Súostrovia
Kategória:Geografia Samoy
Aleipata

**Aleipata** môže byť:
*podokres v Samoe (na východnom okraji štátu), pozri Aleipata (podokres)
*Aleipata Islands
Citroën Type A

**Citroën Type A** je prvý automobil vyrábaný francúzskou automobilkou Citroën v rokoch 1919 až 1921. Počas 3 rokov produkcie bolo vyrobených 24 093 kusov. Model sa vyrábal v prevedeniach 4 miestne torpédo, 3 miestne torpédo, 3 miestny Conduite Interieure, a Coupé de Ville.

## História
V roku 1913 Citroën založil továreň na výrobu prevodoviek. Využíval svoj vlastný patent šípových ozubených kolies. Ich výhodou bol nízky hluk a veľká výdrž ozubenia.

V prvej svetovej vojne sa André Citroën zaoberal výrobou delostreleckých granátov a munície. Po vojne sa rozhodol preorientovať výrobu na automobily. V Detroite navštívil amerického výrobcu Henryho Forda, ktorý mu ukázal ako fungujú výrobné pásové linky. Citroën 100 dní sledoval výrobu automobilov a študoval fungovanie výrobného reťazca. Po návrate do Európy sa rozhodol sériovo vyrábať automobily pre každého, podobne ako Ford model T.

Typ A sa stal prvým sériovo vyrábaným automobilom v Európe na výrobnej linke. Produkcia dosahovala 100 automobilov denne. Cena začínala na 7 900 frankoch. Automobil sa produkoval v továrni Quai de Javel v 15. Parížskom obvode. V poslednom roku výroby 1921 pribudol model Torpédo Sport Spécial.

## Motorizácie
* Zážihové (Benzin)

## Galéria

Súbor:Chaine_Citroen_typea.jpg|Výrobná linka Type A
Súbor:Citroen A 8 CV Torpedo 1919 2.jpg|Type A Torpedo 1919
Súbor:Citroen A 8 CV Torpedo 1919.jpg|Type A Torpedo 1919
Súbor:Herringbone double-helical bevel gears, Citroens patent (Autocar Handbook, Ninth edition).jpg|Patentované ozubenie Citroën (z neho pochádza symbol automobilky)
Súbor:Pub_Citroen_typea.jpg|Type A reklama
Súbor:Engrenages - 85.488 -.jpg|Patentované ozubenie Citroën 


## Iné projekty

## Zdroj

Kategória:Automobily Citroën
Nu’utele

**Nu’utele** je neobývaný ostrov v Samoe, ktorý je súčasťou Aleipata Islands, ktoré patria pod súostrovie Samoa. Nachádza sa asi 1,4&nbsp;km od východného konca ostrova Upolu. Rozlohou 1,08 km² je najväčším ostrovom Aleipata Islands a je domovom endemických druhov vtákov.

Spoločne s ostrovom Nu’ulua a dvomi malými ostrovmi v rámci Aleipata Islands sú považované za významné biosférické lokality v Samoe.

Na východ od ostrova sa nachádza ostrov Nu’ulua. Na západ hlavný ostrov Upolu.

## Referencie

Kategória:Ostrovy Samoy
Atua

**Atua** je okres v Samoe. Jeho najväčšia časť sa nachádza na východe ostrova ostrova Upolu. Do jeho územia patria aj Aleipata Islands. Jeho administratívnym centrom je obec Lufilufi, ktorá sa nachádza na severozápade okresu. V roku 2001 tu v okrese žilo 21 168 obyvateľov.

Delí sa na sedem volebných obvodov:
* *Falealili*
* *Lotofaga*
* *Lepa*
* *Aleipata Itupa-i-lalo*
* *Aleipata Itupa-i-luga*
* *Anoama'a East*
* *Anoama'a West*

Kategória:Okresy v Samoe
Stúpenci

***Stúpenci*** (angl. *The Following*) je americký dramatický seriál, ktorý sa vysielal od 21. januára 2013 do 18. mája 2015 na americkej televíznej stanici Fox.

Seriál sleduje bývalého agenta FBI Ryana Hardyho (Kevin Bacon), ktorý pomáha riešiť prípad siete sériových vrahov, ktorí nasledujú a spolupracujú so sériovým vrahom Joeom Carrollom (James Purefoy).

Na Slovensku sa vysiela od 27. januára 2015 na Markíze.

## Postavy
* Ryan Hardy (Kevin Bacon) je bývalý agent FBI, ktorému sa v roku 2003 podarilo chytiť sériového vraha Joa Carrolla. Napriek jeho zdravotnému psychickému stavu je povolaný späť do služby potom, čo sa Carrollovi podarí uniknúť z väzby.
* Joe Carroll (James Purefoy) je bývalý profesor romantickej literatúry a spisovateľ. Rovnako ako jeho idol Allan Edgar Poe verí v "nezmyselnosť umenia", a tak začne svoje vlastné dielo - vražda a vypitvanie 14-tich študentiek. Vo väzení sa Joeovi podarí založiť tzv. "kult nasledovníkov", ktorí sú ochotní vraždiť, uniesť a dokonca sa aj obetovať, aby sa Joe mohol Ryanovi pomstiť.

## Série

## Časti
### 1. séria (2013)

### 2. séria (2014)

### 3. séria (2015)

## Referencie

Kategória:Televízne seriály USA
Kategória:Televízne seriály FOX
Kategória:Televízne seriály z roku 2013
Citroën Type C

**Citroën Type C** je automobil vyrábaný francúzskou automobilkou Citroën v rokoch 1922 až 1926. Počas 5 rokov produkcie bolo vyrobených 80 759 kusov. Model bol ľudovo prezývaný petite citron = malý citrón, pre svoju pôvodnú žltú farbu. Neskôr troj-sedadlový model získal prezývku tréfle = trojlístok.

## História
Model A bol nahradený dvoma modelmi, väčšími modelmi typu B a menším typu C. Model C bol pôvodne vyrábaný ako 2 sedadlové torpédo v žltej farbe. V roku 1923 pribudla verzia 2 sedadlový kabriolet. V roku 1924 bol model C nahradený novším modelom C2, ktorý sa vyrábal ako 2 alebo 3 sedadlové torpédo a 2 sedadlový kabriolet. V roku 1925 ho nahradila verzia C3, ktorá zostala vo výrobe až do roku 1926. V roku 1924 sa zmenila konštrukcia rámu a zväčšil sa rázvor kolies na 2 350 mm. Od júna 1924 boli všetky modely vybavené nízkotlakými pneumatikami Michelin, čo výrazne prispelo k zvýšeniu komfortu. Motor bol 4 valec s bočným rozvodom ventilov, chladený vodou neskôr doplnený aj ventilátorom.

## Konštrukcia
Karoséria modelu bola na kovovom ráme pevne spojeným s motorom. Karosériu tvorili drevené časti obité plechom. Automobil mal umiestnený pedál plynu medzi brzdou a spojkou. Bol vybavený elektrickým štartérom, okrem prvých modelov bez batérie. Odpruženie bolo zabezpečené listovými pružinami. Brzdy boli umiestnené na výstupe prevodovky pre zadné kolesá, predné brzdy neboli k dispozícií.

## Motorizácie
* Zážihové (Benzin)

## Type A Van
Na ráme modelu Typu C3, vznikla aj malá dodávková verzia s odnímatelnými sedadlami, určená na prepravu menších nákladov. Ložná plocha mala rozmery 1500x1070x1070 mm. Užitočná hmotnosť bola 125 kg.

## Galéria

Súbor:Citroen_5CV_Boat-deck_with_three_seats.JPG|Type C Kabriolet (TL)
Súbor:Trefle-moteur.jpg|Motor 0,9 4 valec
Súbor:Citroen trèfle 1925 5HP.JPG|T2 Dvojmiestne torpédo
Súbor:Citroen trefle mufle.JPG|Nové logo automobilky, niklované dvojšípy na modrom podklade
Súbor:Citroen 5 CV Typ C3 Torpedo 1925.jpg|Citroën C3 1925
Súbor:Citroën Type C Torpedo 1925 - interior.JPG|Interiér modelu C
Súbor:1925 Citroen C3 Torpedo Cabrio IMG 1121 - Flickr - nemor2.jpg|Model C3 1925
Súbor:Citroen Type C3 (1925), Paris Motor Show 2018, IMG 0243.jpg|Interiér modelu C3


## Iné projekty

## Zdroj

Type C
Volebný obvod (Samoa)

Fono Aoao Faitulafono (v preklade doslova *Zákonodarné zhromaždenie*) Samoy má 49 členov. Z nich je 47 volených v rámci 41 volebných obvodov. Dvaja členovia sú volení na neteritoriálnom princípe.

Samoa pozostáva zo 41 volebných obvodov (angl. territorial constituencies), ktoré sú súčasťou jednotlivých samojských okresov:

thumb|Volebné obvody

## Externé odkazy
*Territorial Constituencies Act 1963  - *Pacific Legal Information Institute*

## Zdroj
Volebný obvod

**Volebný obvod** môže byť:
*všeobecne: ohraničené územie, v ktorom možno v rámci volieb získať vopred stanovený počet mandátov, pozri volebný obvod (všeobecne)
*konkrétne napr.:
**volebný obvod (Slovensko)
**volebný obvod (Európsky parlament)
**volebný obvod (Samoa)
Dopravní podnik města Brna

**Dopravní podnik města Brna** (**DPMB**) dopravná spoločnosť, ktorá prevádzkuje mestskú hromadnú dopravu v meste Brno a v niekoľkých okolitých obciach. Spoločnosť vznikla 1. januára 1998. Bola založená mestom Brno, právne nadväzuje na bývalý štátny podnik Dopravní podnik města Brna (DPmB). Jediným vlastníkom podniku je mesto Brno.

V júni 2022 DPMB predal viac než milión kusov jazdných dokladov platbou kartou priamo vo vozoch programom *Pípni a jeď!*. Papierové lístky stále využíva viac než 30% cestujúcich.

## Doprava
Podľa výročnej správy Dopravní podnik města Brna v roku 2011 prepravil denne bezmála milión cestujúcich. Celkový počet vozidiel MHD k 31.12.2011 bol 768 a 5 lodí. Dopravu zabezpečovalo 1384 vodičov MHD. V roku 2011 spoločnosť prepravila 354 566 tisíc osôb 38 324 tisícimi vozokilometrov.

### Električková doprava

Električková doprava zasahuje do obce Modřice. K 31.12.2011 DPMB vlastnil 318 kusov električiek v 16 kategórií vrátane historických. K 1. januáru 2013 bolo v prevádzke 11 liniek, označených číslami od 1 do 12, okrem 7.

### Trolejbusová doprava

Trolejbusová doprava zasahuje do obce Šlapanice. K 31.12.2011 DPMB vlastnil 147 kusov trolejbusov typov 14Tr, 15Tr, 21Tr, 22Tr, 25Tr. Trolejbusy boli k 1. januáru 2013 vypravované na 13 linkách. Číslované boli od 25 do 39, bez 28 a 29.

### Autobusová doprava
K 31.12.2011 DPMB vlastnil 303 autobusov. DPMB k 1. januáru 2013 vypravoval 34 autobusových liniek, číselný rozsah medzi 40 a 84 a jednu linku do obchodného centra Avion. Nočné linky sú tiež vedené autobusmi, majú číslovanie od N89 do N99.

### Lodná doprava
Lodná doprava je na Brnenskej priehrade v prevádzke od 5. mája 1946. V roku 2013 bude otvorená 67. plavebná sezóna. Bude trvať 6 mesiacov: od 13. apríla do 13. októbra. Lode obsluhujú celkom 11 prístavišť: Bystrc, Kozí horka, Sokolské koupaliště, U kotvy, Osada, Rokle, Cyklistická, Hrad Veveří, Mečkov, Skály a Veverská Bítýška. Celá trasa trvá 70 minút.

## Vozovne
Vozovňa Medlánky (v Medlánkach) je najväčší areál DPMB. Okrem vozovne električiek a autobusov sa tu nachádzajú aj centrálne dielne. Vo vozovni Pisárky (v Pisárkach) sa nachádza ďalšia vozovňa električiek, sídlia tu aj rôzne administratívne oddelenia. V Slatinskom areáli (v Brno-Slatina) je vozovňa autobusov a menšia vozovňa trolejbusov. Ku koncu roku 2011 bolo vo Vozovni Slatina umiestnených 183 autobusov. Ďalšie trolejbusové vozovne sú v Husoviciach (Husovice) a v Komíne (Brno-Komín). V Bystrci sídli prevádzkáreň lodnej dopravy. Generálne riaditeľstvo DPMB, informačná kancelária a dopravný dispečing sídlia v novej budove na Novobranskej 18 v centre mesta, blízko hlavnej stanice.

## Referencie

## Externé odkazy
* Dopravní podnik města Brna 
* Poloha vozidiel DPMB 

Kategória:Doprava v Brne
Kategória:Podniky založené v 1998
Kategória:Dopravné podniky v Česku
Kategória:Podniky v Brne
Citroën Type B

**Citroën Type B** je typ automobilov vyrábaných francúzskou automobilkou Citroën v rokoch 1921 až 1929. Celková produkcia dosiahla približne 280 150 kusov v priebehu 8 rokov výroby.

## Inovácie
Citroën v modeli B10 v roku 1925 prvýkrát v Európe prezentoval "Tout Acier", celokovovú karosériu. Predošlé a konkurenčné automobily boli väčšinou drevené kabíny obité plechom, pripevnené na kovovom ráme. Je to pozostatok z čias kočov a koní, napríklad také nášľapy pred dverami (pozostatky schodíkov) boli odstránené až pri modeli Traction Avant. Výhodou celokovovej karoséria bola bezpečnosť, pevnosť na nerovnostiach a tichosť.

## Modely
### B2
V júni 1921, B2 nahradil typ A. Mal silnejší motor o výkone 20k a dosahoval rýchlosť /h pri spotrebe 8 l/. Výroba prebiehala na linke v továrni Quai de Javel, neskôr premenovanej na Citroën1200 de Javel. Denná výroba dosahuje 200 automobilov.
Model B2 bol stálicou počas celej výroby typov B. Na modeli B2 vznikol aj športový model B2 Sport. Sport mal vyšší výkon a karosériu od známej karosárskej firmy Labourdette. B2 sa stal aj základom pre terénne modely autochenille, ktoré sa zúčastnili svetoznámych výprav Citroën.

### B10
Model B10 je nástupcom modelu B2, no v produkcií sa vyskytovali súčasne. Automobil bol prvý európsky automobil s celokovovou karosériou. Karoséria bola navyše z nerezovej ocele. Model zostal vo výrobe len rok.

### B12
B12 bol vylepšený model B10. Mal zosilnenú konštrukciu a niekoľko vylepšení. V roku 1926 nahradil model B2, ktorého hlavnou nevýhodou bolo že nemal kolesové brzdy ale len brzdu kardanu pre zadné kolesá. B12 dostal bubnové predné brzdy, ovládané pedálom na podlahe.

### B14
B14 mal oproti B12 odľahčenú celokovovú konštrukciu a dosahoval tak rýchlosť až /h. Kvôli zvýšeniu rýchlosti, pribudli zadné bubnové brzdy ovládané spoločne s prednými a kardanovou brzdou, pedálom na podlahe. Model sa radil už k triede mid-luxe (stredný luxus). Na základe modelu B14 vznikol luxusný model B14G.

### B18
B18 je limitovaná séria 1 200 kusov automobilov. B18 vznikol úpravou modelu B14G, zväčšila sa šírka a riadenie sa zmenilo na pravostranné.

## Motorizácie
* Zážihové (Benzin)

## Produkcia

## Galéria

Súbor:Citroën B2 Sport 01.jpg|B2 Sport
Súbor:Citroën B2 Sport 03.jpg|B2 Sport
Súbor:Citroen B2 Torpedo 1921.jpg|B2 Torpédo (Roadster)
Súbor:Citroen_B10.jpg|B10
Súbor:1927 Citroen B12 - Flickr - denizen24.jpg|B12
Súbor:Citroen b14g1.jpg|B14
Súbor:Citroën - B 14 F - 1927 (M.A.R.C.).jpg|B14
Súbor:Citroën_Faßtransport_2.jpg|B2 nákladná verzia
Súbor:CitroënB12a.jpg|B12 


## Iné projekty

## Zdroj

Type B
Citroën Activa

náhľad|Activa I. vyrovnávanie karosérie (1988)
náhľad|Activa I. natáčanie 4 kolies (1988)
náhľad|Activa II
**Citroën Activa** je prototyp automobilu vyrobeného francúzskou automobilkou Citroën v roku 1988. V roku 1989 vyšiel vylepšený model Activa II.

## Activa I. 1988
Model Activa bol predstavený v roku 1988 na autosalóne v Paríži. Mal nahradiť model Citroën BX. Automobil predstavil prvý elektronicky riadený hydropneumatický podvozok Activa.

### Podvozok
Activa mala elektronickú centrálnu jednotku podvozku, ktorá podľa rýchlosti, uhla natočenia volantu a vozovky upravovala režimy hydropneumatického systému odpruženia. Automobil mal navyše 2 zásobníky tlaku s piestnicami namiesto stabilizátorov. Tento systém automaticky vyrovnával náklony karosérie a pôsobil proti vozovke. Systém sa neskôr použil v modeli Citroën Xantia Activa. Systém sa od roku 2000 nevyrábal z dôvodu vyšších servisných nákladov a komplikovanému systému. Je však otázkou času kedy nová generácia Hydractive III. preberie funkcie zabudnutých prototypov. Elektronicky riadený podvozok sa použil v roku 1989 v modeli Citroën XM.

### Riadenie
Xantia Activa využívala elektronicky riadené natáčanie kolies. Pri zatáčaní sa využívali všetky 4 kolesá, ktoré sa nezávisle od seba dokázali natočiť. Elektronická jednotka určovala uhol natočenia zadných kolies podľa rýchlosti a uhlu natočenia volantu. Výhodou systému bol menší zatáčací polomer a možnosť dostať auto do úzkych priestorov. Ďalším aspektom bola bezpečnosť, natáčanie všetkých kolies významne prispelo k stabilite na vozovke vo vysokých rýchlostiach. Elektronická jednotka tiež aktívne vyrovnávala nedotáčavosť a pretáčavosť vozidla, znižovala riziká a pôsobila tým priamo proti šmykom. Jednotka tak bola predchodcom systému ESP.

## Activa II. 1989
V roku 1989 bola predstavená vylepšená verzia Activy I. Prototyp predstavoval technológie zamerané na komfort a budúcnosť. Citroën predstavil systém rádio navigácie, vozovka a smer vozidla sa zobrazovali na centrálnom displeji vo vozidle. Cez centrálny displej bolo možné ovládať navigáciu, autorádio, prezerať informácie o doprave a tiež bolo možné diagnostikovať stav vozidla a jeho závady. Tieto technológie sa vo vyvinutejších formách používajú a zavádzajú do dnešných vozidiel.

## Zdroj

Activa
Kategória:Prototypy automobilov
Pupák

**Pupák** môže byť:

* opekanec
* nárečovo: hrča
* v slangu: kožná vyrážka
* priezvisko, pozri Pupák (priezvisko), napr.:
** Jozef Pupák († 1945), slovenský pedagóg, protifašistický bojovník
** Miroslav Pupák (* 1985), slovenský hokejista
Poľské národné vodnopólové družstvo mužov

**Poľské národné vodnopólové družstvo mužov** je národné družstvo mužov, ktoré reprezentuje Poľsko v medzinárodných vodnopólových súťažiach a priateľských zápasoch. Funguje pod záštitou *Polski Związek Pływacki* (PZP). Za jeho najlepšie umiestnenie možno považovať 9. miesto na Majstrovstvá Európy. 

## Vrcholné podujatia
Na Olympijské hry sa poľské družstvo nekvalifikovalo ani raz. Dvakrát sa ale dostalo do svetovej olympijskej kvalifikácie. Ani raz sa nekvalifikovalo ani na Majstrovstvá sveta. 

Na Majstrovstvách Európy sa družstvo predstavilo spolu 9-krát, prvýkrát v roku 1958. V roku 1958 dosiahlo aj svoje najlepšie umiestnenie, keď skončilo na 9. priečke. Naposledy sa na nich predstavilo v roku 1991 v Aténach. Potom sa už musel postup na ME vybojovať v kvalifikácii, ktorú poľské družstvo absolvovalo zakaždým až na šampionáty 2008 a 2010. Na tieto sa z B turnaja Majstrovstiev Európy nekvalifikovalo. Naopak, najlepšie umiestnenie na B turnaji Majstrovstiev Európy dosiahlo v roku 2002, keď turnaj vo Švédsku vyhralo.  

## Výsledky
;Olympijské hry

;Majstrovstvá sveta
* *nekvalifikovalo sa*

;Majstrovstvá Európy

;Majstrovstvá Európy B kategórie

## Referencie

* todor66.com 

## Externé odkazy
* Oficiálna stránka Polski Związek Pływacki 
* Poľský vodnopólový portál  

Kategória:Národné vodnopólové družstvá
Vodné pólo
Národné
Malostranská vodárenská věž

**Malostranská vodárenská věž**, nazývaná tiež **Petržilkovská věž** je najmenšia pražská historická vodárenská veža, jediná z historických vodárenských veží pri ľavom brehu Vltavy. Nachádza sa na Smíchove (Praha 5) na Petržilkovskom ostrove, neďaleko Janáčkovho nábrežia a južného cípu Dětského ostrova.

Veža stojí na mieste bývalého Kartouzského mlyna, ktorého vlastníkom bol mlynár Jan Petržilka, od neho pochádza jej názov. V rokoch 1561 až 1562 tu bola namiesto pôvodnej drevenej veže v blízkosti Petržilkovho mlyna postavená kamenná vodárenská veža, ktorá zásobovala vodou z Vltavy pražskú Malú Stranu. Tomuto účelu veža s vodárňou slúžila až do roku 1886. V roku 1987 až 1988 prebehla jej rekonštrukcia a bola pripojená lávkou k priľahlej administratívnej budove. Výška tejto vodárenskej veže je 34 metrov a má sedem poschodí.

## Zdroj

Kategória:Architektúra z 1562
Kategória:Veže v Česku
Kategória:Stavby v Prahe
Cienfuegos

**Cienfuegos** (slovenský doslovný preklad je *Sto ohňov*) je mesto v centrálnej časti Kuby, približne 230 km juhovýchodne od Havany na južnom pobreží ostrova. Je hlavným mestom provincie Cienfuegos. Žije tu približne 150 000 obyvateľov.

Od roku 2005 je historické centrum mesta zapísané na zozname svetového dedičstva UNESCO.

## Dejiny
Mesto založili 22. apríla 1819 francúzski imigranti na brehu zátoky, ktorá je s Karibským morom spojená úzkym prielivom. Táto zátoka (Bahía de Cienfuegos) tvorí prírodný prístav chránený pred útokmi pirátov a korzárov. Mesto bolo strediskom obchodu s cukrovou trstinou, tabakom a kávou.

Usporiadanie ulíc v meste je prísne pravouhlé. Široké a priame ulice, promenády a parky dokumentujú nové pojatie urbanizmu miest Latinskej Ameriky na začiatku 19. storočia. Najstaršie stavby sú postavené v neoklasicistickom štýle.

Počas kubánskej revolúcie sa mesto postavilo proti Batistovi a 5. septembra 1957 bolo bombardované.

## Partnerské mestá
*  Bahía Blanca, Argentína
*  Cambridge, Massachusetts, USA
*  Etzatlán, Mexiko
*  Kingston, Kanada 
*  Saint-Nazaire, Francúzsko
*  Tacoma, Washington, USA

## Referencie

## Iné projekty

## Externé odkazy
* Atrakcie a fotky Cienfuegos
* Oficiálna stránka UNESCO

## Zdroj
* 

Kategória:Lokality Svetového dedičstva na Kube
Kategória:Mestá na Kube
Kategória:Sídla v provincii Cienfuegos
DPMB

**DPMB** môže byť skratka spoločnosti:

* Dopravní podnik města Brna
* Dopravný podnik mesta Bratislavy (dnes Dopravný podnik Bratislava)
IAMES

**IAMES** môže byť:
*pôvodne: Spolok tatranských horolezcov IAMES
*od konca 60. rokov do 1989: 
**dodatok názvu Slovenského horolezeckého zväzu
**súčasť názvu niektorých horolezeckých oddielov niektorých telovýchovných jednôt
*od začiatku 90. rokov: 
**súčasť názvu mnohých horolezeckých klubov a oddielov na Slovensku, napr.:
***Horolezecký klub IAMES (Vysoké Tatry)
***Športový klub IAMES Bratislava
***Spolok tatranských horolezcov IAMES Vysoké Tatry
***Horolezecký klub IAMES Chirana
***Horolezecký klub IAMES Malacky
**značka niekedy používaná Slovenským horolezeckým spolkom JAMES, pozri Slovenský horolezecký spolok JAMES
Rjókan

náhľad|Rjókan
náhľad|Izba v rjókane
**Rjókan** () je tradičný japonský ubytovací hostinec. Kladie dôraz na japonské tradície, ktoré musia byť dodržiavané. V Japonsku sa nachádza cez 80 000 rjókanov. Rjókany môžu byť veľmi luxusné hotely alebo malé rodinné penzióny, ktoré sa v Japonsku nazývajú *[[minšuku]]*.

## Izby v Rjókane
V izbách sú podlahy pokryté rohožami *tatami*. V jednom rohu je *tokonoma*, výklenok do ktorého sa dá zvitok a ikebana alebo keramika. V izbe sa taktiež nachádza stolček s vankúšmi - *zabuton*. Zvyčajne na ňom nájdete čajovú súpravu. V izbe ale postele nehľadajte. Spí sa totiž na matracoch *futon* uložených v skrini, ktoré hosťovi večer upratovačka alebo *okamisan* nachystá. V izbách býva niekedy aj televízor, telefón a väčšinou aj klimatizácia. V rjókanoch bývajú kúpeľne spoločné.

## Kúpeľ
V rjókane sú najmenej jedny spoločné kúpele a európske alebo turecké toalety. V kúpeľni je miesto na vyzlečenie, malá sprcha a malý bazén. Pred vstupom do bazénu je nutné sa najskôr dôkladne osprchovať. Bazén používajú aj iní hostia rjókanu a preto je potrebné vodu v bazéne neznečistiť, napr. mydlom.

## Stravovanie
Najčastejšie jedlo hosťovi prinesie *okamisan* (manažérka rjókanu) priamo do izby. Doba na jedlo býva väčšinou už skoro podvečer. Okamisan s hosťom strávi buď dlhší čas alebo odíde a vráti sa až upratať zo stolu.

## Ceny
Ceny v rjókanoch sa udávajú vždy za osobu, za izbu nikdy. Sú pestré - môžu byť pod 8 000, ale aj nad 35 000 jenov. Priemerné ceny sú ale od 15 000 do 25 000 jenov za noc.

## Japonská asociácia rjókanov
Japan Ryokan Association združuje okolo 2 000 rjókanov po celom Japonsku.

;Kontakt:
* Japan Ryokan Association
* www.ryokan.or.jp

## Pozri aj
* Onsen
* Minšuku

## Externé odkazy
* Japonské kúpele 
* Japonské jedlo 
* Etiketa v rjókane 

Kategória:Architektúra v Japonsku
Kategória:Hotely v Japonsku
Pupák (priezvisko)

**Pupák** (o význame pozri pupák) je slovenské priezvisko. Najčastejšie je v obci Hostie (okres Zlaté Moravce), v Zlatých Moravciach, Nových Zámkoch a v bratislavských mestských častiach Rusovce a Petržalka. 

## Známi nositelia
Pozri v článku Pupák.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Archeologická krajina prvých kávových plantáží juhovýchodnej Kuby

**Archeologická krajina prvých kávových plantáži juhovýchodnej Kuby** je oblasť a súbor pamiatok na Kube.

Pozostatky kávových plantáži z 19. storočia sú unikátnym príkladom spôsobu pestovania plodín v ťažkom teréne pohoria Sierra Maestra. Ilustrujú technologický, ekonomický i sociálny vývoj spoločnosti v Karibiku a celkovo v Latinskej Amerike. 

Celková rozloha územia 81 400 hektárov je rozdelená do 7 rôznych lokalít na juhovýchode Kuby v provinciách Santiago de Cuba a Guantánamo. Jednotlivé lokality sa nazývajú:
* *La Gran Piedra*
* *El Cobre*
* *Dos Palmas Contramaestre*
* *Yateras*
* *El Salvador*
* *Niceto Pérez*
* *Guantánamo*

V roku 2000 boli zapísané na zoznam svetového dedičstva UNESCO.

## Externé odkazy
* Oficiálna stránka UNESCO

## Zdroj
* 

Kategória:Lokality Svetového dedičstva na Kube
Kategória:Kultúra na Kube
Kategória:Káva
Minšuku

thumb|Minšuku
**Minšuku** () je japonský typ penziónu. Je to jednoduché ubytovacie zariadenie. Minšuku ponúkajú ubytovanie v súkromí. Japonská rodina niekedy sprístupní hosťom aj svoju domácnosť, pričom hostia sú považovaní za súčasť rodiny. V minšuku vládne príjemná atmosféra. Na rozdiel od rjókanu si *futony* (matrace) hosť rozkladá a skladá sám.

## Pozri ај
* Rjókan

## Externé odkazy
* Etiketa v minšuku 

Kategória:Architektúra v Japonsku
Kategória:Hotely v Japonsku
Bentó

náhľad|Bentó
náhľad|Bentó
**Bentó** je jedlo v krabičke nazývanej *bentóbako*. V nej si ľudia berú jedlo do práce, školy či na cestu. V premyslených krabičkách vyrobených z dreva, plastu alebo kovu s priehradkami je obvykle ryža, mäso alebo ryby, nakladaná zelenina, sójová omáčka a ďalšie prísady.

## Vybrané ingrediencie pridávané do bentó

## Zdroj
* *Japonsko*. Vyd. 2. V Praze: Ikar, 2007 ISBN 978-80-249-0739-0 str. 325

Kategória:Japonské jedlá
Johnny G.

**Jonathan Goldberg**, známy skôr ako **Johnny G.** (* 1956, Johannesburg, Juhoafrická republika) je bývalý juhoafrický profesionálny cyklista. Je známy ako autor celosvetovo známeho indoorcycling programu Spinning. Je často označovaný ako otec spinningu.

## SPINNING®

Johnny G vymyslel spinning v roku 1987. V tom čase trénoval na náročné preteky, ktoré vedú cez celé Spojené štáty - "The Race Across America" (trasa pretekov má 3 100 míľ a vedie z Los Angeles do New York City). Počas jedného nočného tréningu sa skoro zabil na ceste a tak sa rozhodol, že svoje nočné tréningy na bicykli prenesie do interiéru svojho domu. To bol moment, kedy začal uvažovať o konštruovaní tréningového programu, ktorý môžu využívať ľudia všetkých vekových kategórií. Potreboval vytvoriť špeciálny bicykel, pretože stacionárne bicykle, ktoré boli v tom čase na trhu, nezodpovedali jeho požiadavkám. Program nazval Spinning. 

## KRANKING®
Johnny G. je tiež autorom atletického tréningového programu Kranking. Tento program slúži na trénovanie hornej časti tela. Krankcycle je stacionárny ručný bicykel. Pozostáva zo sedadla, predného kolesa a ručných pedálov.

## Osobný život
V súčasnosti žije v Santa Barbare, Kalifornia, USA. Je ženatý a má 3 deti: syna Jasona a dve dcéry Jackie a Jordan.

## Zdroje
* Spinning: The Mind & Body Experience with JohnnyG 
* Johnny G – The father of Spinning 
* Kranking It
* El inventor del spinning: Johnny G 

Kategória:Juhoafrickí cyklisti
Kategória:Narodenia v 1956
Kategória:Osobnosti z Johannesburgu
Jamaguči (Jamaguči)

**Jamaguči** (jap. 山口) je hlavné mesto japonskej prefektúry Jamaguči ležiace na západnej časti ostrova Honšú.

## Dejiny
Mesto bolo vystavané v 14. storočí podľa vzoru Kjóta. V roku 1550 sem prišiel jezuita František Xaverský, ktorý tu strávil dva mesiace a mesto považoval za jedno z najlepšie vybavených v Japonsku. Na jeho pamiatku bola v roku 1952 postavená kaplnka sv. Františka Xaverského k 400. výročiu jeho pobytu v Jamaguči.

Štatút mesta získalo 10. apríla 1929.

## Chrámy
### Chrám Džóeidži
Chrám leží na okraji mesta. Tvorcom záhrad je maliar Seššú.

### Chrám Rurikódži
Chrám Rurikódži leží v severnej časti mesta. Jeho dominanta, päťpodlažná pagoda z japonského cypriša postavená v roku 1442, je kultúrnym dedičstvom.

## Partnerské mestá
*  Gongju, Južná Kórea
*  Pamplona, Španielsko
*  Ťinan, Čína

## Externé odkazy
* Oficiálna stránka 

## Zdroj

Kategória:Hlavné mestá japonských prefektúr
Kategória:Sídla v prefektúre Jamaguči
Namua

**Namua** (alebo aj **Namu’a**) je neobývaný ostrov v Samoe, ktorý je súčasťou ostrovov Aleipata Islands, ktoré patria pod súostrovie Samoa. Nachádza sa asi 0,7&nbsp;km od východného konca ostrova Upolu. Rozlohou 0,2 km² je druhý najmenší ostrov zo skupiny ostrovov Aleipata Islands.

Spoločne s ostrovmi v rámci Aleipata Islands sú tieto ostrovy považované za významné biosférické lokality v Samoe.

Na východ od ostrova sa nachádza ostrov Fanuatapu. Na západ hlavný ostrov Upolu, na ktorý trvá cesta loďou asi 10 minút.

Kategória:Ostrovy Samoy
Ország (priezvisko)

**Ország** je maďarské priezvisko, odvodené od rovnomenného slova s významom krajina. Na Slovensku je najčastejšie v okrese Rimavská Sobota.

## Známi nositelia
Pozri v článku Ország.

## Pozri aj
* Országh (priezvisko)
* Orság (priezvisko)

Kategória:Priezviská na Slovensku
Kategória:Priezviská v Česku
Kategória:Maďarské priezviská
Igor Hraško

Ing. **Igor Hraško** (* 8. apríl 1972, Ružomberok) je slovenský folklorista, hudobník - inštrumentalista a bývalý poslanec Národnej Rady Slovenskej republiky, ako nezávislý členom poslaneckého klubu OĽaNO. Po skončení volebného obdobia 2012-2016 sa venoval obchodu s vínom a ovocnými šťavami v Poľnohospodárskom družstve Vajnory. V súčasnosti sa zaoberá prevenciou a ochranou zdravia a spolupracuje so švédskou spoločnosťou Zinzino AB.

## Životopis
Vyrastal v Martine na sídlisku Jahodníky. V rokoch 1990 - 1998 absolvoval Stavebnú fakultu Technickej univerzity v Košiciach v odbore Kovové konštrukcie a mosty. Hneď po štúdiu sa dal na politiku a v roku 1998 kandidoval prvý krát do Národnej rady Slovenskej republiky za Stranu občianskeho porozumenia (SOP). Do Parlamentu sa nedostal, ale ostal pracovať ako referent v republikovej kancelárii SOP. Po zvolení Rudolfa Šustera za prezidenta SR mu bolo odporučené, aby zo SOP odišiel. Vystriedal viacero zamestnaní, kde sa venoval prevažne obchodným činnostiam. Popri zamestnaní absolvoval dva ročníky na Fakulte ekonomiky a manažmentu Slovenskej poľnohospodárskej univerzity v Nitre. V tom čase však musel narukovať na predposledný povinný termín Základnej vojenskej služby. V rokoch 1999 - 2000 a 2004 - 2009 bol živnostníkom. Od roku 2008 až 2012 pracoval v školstve. V roku 2007 bol spoluzakladateľom najväčšieho folklórneho portálu www.jankohrasko.sk a zároveň folklórneho rádia JankoHraško.sk. V rokoch 2012 až 2016 bol poslancom NR SR. V marcových voľbách sa už do parlamentu nedostal. Medzi rokmi 2016 až 2019 sa venoval poľnohospodárstvu. Od augusta 2018 sa intenzívne venuje oblasti prevencie a ochrany zdravia.

## Folklórna púť
S folklórom začal už na základnej škole, kde nacvičovali tance ku rôznym príležitostiam. V roku 1984 ho cez konkurz prijali do Folklórneho súboru Turiec v Martine. Počas školského roku 1989 - 1990 opustil FS Turiec a venoval sa deťom v DFS Turiec, kde pôsobil ako harmonikár. Po nástupe na vysokoškolské štúdium do Košíc pôsobil krátko vo folklórnom súbore Jahodná pri Technickej univerzite. Od roku 1991 až do roku 1998 pôsobil ako tanečník, tanečný pedagóg, spevák a sólista inštrumentalista vo folklórnom súbore Železiar. Po skončení štúdia išiel do Bratislavy, kde ho kamarát zlákal do folklórneho súboru Devín. Ten sa mal pôvodne spojiť s umeleckým súborom Folklus. Stal sa však zakladateľom samostatného občianskeho združenia, súbor zachránil a pod  týmto združením FS Devín funguje dodnes.

V roku 2006 vytvoril spolu s Martinom Brxom a Mariánom Majcherom (po dvoch rokoch ho vymenil Ľubomír Párička) skupinu "Bačovské trio". V súčasnosti pôsobí v rámci svojho súčasného bydliska v mestskej časti Bratislava-Vajnory vo folklórnej skupine Podobenka z Vajnor.

Kategória:Slovenskí folkloristi
Kategória:Slovenskí politici
Kategória:Politici OĽaNO
Kategória:Poslanci NR SR (2012 – 2016)
Kategória:Taneční pedagógovia
Kategória:Osobnosti z Ružomberka
Kategória:Absolventi Stavebnej fakulty Technickej univerzity v Košiciach
Tuamasaga

**Tuamasaga** je okres v Samoe. Nachádza sa v strede ostrova Upolu. Jeho administratívnym centrom je obec Afega, ktorá sa nachádza na severe okresu. V roku 2006 tu v okrese žilo 85 112 obyvateľov. V okrese sa nachádza aj hlavné mesto Samoy Apia.

Archeológovia zo Samoy našli pri obci Vailele veľmi vzácne pozostatky.

Delí sa na osem volebných obvodov:
* *Vaimauga East*
* *Vaimauga West*
* *Faleata East*
* *Faleata West*
* *Sagaga-le-Falefa*
* *Sagaga-le-Usoga*
* *Safata*
* *Si'umu*

Kategória:Okresy v Samoe
Országh (priezvisko)

**Országh** je maďarské priezvisko, odvodené zo staršieho pravopisu slova "ország" (krajina). Na Slovensku je najčastejšie v meste Bánovce nad Bebravou a v obci Malá Hradná (okres Topoľčany).

## Známi nositelia
Pozri v článku Országh.

## Pozri aj
* Ország (priezvisko)

Kategória:Maďarské priezviská
Kategória:Priezviská na Slovensku
Kategória:Priezviská v Česku
Kategória:Priezviská v Maďarsku
Fínske národné vodnopólové družstvo mužov

**Fínske národné vodnopólové družstvo mužov** je národné družstvo mužov, ktoré reprezentuje Fínsko v medzinárodných vodnopólových súťažiach a priateľských zápasoch. Funguje pod záštitou *Suomen Uimaliitto* (SUL). Za jeho najlepší výsledok možno považovať 11. miesto na Majstrovstvá Európy v roku 1970. 

## Vrcholné podujatia
Na Olympijské hry sa fínske družstvo nekvalifikovalo ani raz, nezúčastnilo sa ich, ani keď Helsinki organizovali Letné olympijské hry 1952. Ani raz sa nekvalifikovalo ani na Majstrovstvá sveta. 

Na Majstrovstvách Európy sa družstvo predstavilo iba 2-krát. Prvýkrát to bolo v roku 1970, kde skončilo na 13. mieste. V skupine o 13. až 15. miesto zdolalo  a potom remizovalo s . Druhýkrát sa vrátilo na ME v roku 1981, kde v B turnaji v Splite skončilo po 6 prehrách na poslednom mieste. Neskôr sa už len sporadicky zúčastňovalo B kategórie Majstrovstiev Európy. V roku 2009 sa mu nepodarilo kvalifikovať ani na ne.  

## Výsledky
;Olympijské hry

;Majstrovstvá sveta
* *nekvalifikovalo sa*

;Majstrovstvá Európy

;Majstrovstvá Európy B kategórie

## Referencie
* todor66.com 

## Externé odkazy
* Oficiálna stránka Suomen Uimaliitto /

Kategória:Národné vodnopólové družstvá
Vodné pólo
Orság (priezvisko)

**Orság** je priezvisko, odvodené od maďarského slova "ország" (krajina). Na Slovensku je najčastejšie v obciach Trenčianska Turná, Horná Súča (obe okres Trenčín), vo Zvolene, Trenčíne a v Partizánskom. Ešte častejšie je v Česku, predovšetkým v meste Vsetín.

## Známi nositelia
Pozri v článku Orság.

## Pozri aj
* Ország (priezvisko)
* Országh (priezvisko)

Kategória:Priezviská maďarského pôvodu
Kategória:Priezviská na Slovensku
Kategória:Priezviská v Česku
Kója (vrch)

náhľad|Pagoda Kompon Daitó v komplexe Dandžogaran
náhľad|Kongóbudži
náhľad|Mauzóleum Okunoin mnícha Kúkai
náhľad|Cintorín na hore Kója-san
**Kója** alebo **Kójasan** alebo **Kója-san** () je vrch na polostrove Kii na západnom Honšu v prefektúre Wakajama. Vo výške  sa rozkladá na vrchole vrchu najuctievanejší komplex budhistickej sekty Šingon. Každoročne vrch navštívi cez milión pútnikov.

## Dejiny
Tento kláštorný komplex založil v roku 816 mních Kúkai (774-835) známy pod menom Kóbó Daiši. V období Edo (1600-1868) mal komplex vyše tisíc chrámových budov, no z dôvodu tajfúnov a požiarov ich dnes zostalo iba 123.

## Chrámy
### Kongóbudži
Hlavným chrámom na Kója-san je Kongóbudži, ktorý dal v roku 1592 postaviť Tojotomi Hidejoši. Pozornosť si zaslúžia aj rododendrony a posuvné dvere vo vnútorných sálach, ktoré sú krásne maľované - práca umelcov školy Kanó v 16. storočí.

### Dandžogaran
V komplexe Dandžogaran sa nachádza budova *Fudodó*, najstaršia budova na vrchu Kója z roku 1197. Rovnako sa v komplexe nachádza aj dvojposchodová pagoda *Kompon Daitó*, ktorá bola v roku 1937 opäť postavená a považuje sa za symbol vrchu Kója.

## Ostatné stavby
### Reihókan
Reihókan je pokladnica vrchu Kója, v ktorej sa nachádza vyše 5000 obrazov, sôch a mandál, ktoré sa nachádzajú v dvoch budovách.

### Daimon
Daimon - Veľká brána je vstup do komplexu na vrchu Kója. Návštevníci odtiaľ majú výhľad na okolité vrchy a niekedy aj na ostrov Šikoku.

## Cintorín a Okunoin
Na vrchu Kója sa nachádza cintorín s vyše 200 000 náhrobkami. V strede cintorínu sa nachádza *Okunoin*, mauzóleum mnícha Kúkai. Kedysi bola česť byť pochovaný na vrchu Kója. Na cintoríne sú pochovaní najvyšší panovníci, ale aj bežný ľud. Pri mauzóleu Okunoin sa nachádza *Tóródó* - Sieň lampášov. Cez deň a v noci je tam rozsvietených 11 000 lampášov, vrátane dvoch, o ktorých sa traduje že svietia už od 11. storočia.

## Externé odkazy
* Fotografie hory Kója-san

## Zdroj
* *Japonsko*. Vyd. 2. V Praze: Ikar, 2007 ISBN 978-80-249-0739-0 str. 199

Kategória:Vrchy v Japonsku
Kategória:Geografia prefektúry Wakajama
Lévi (kmeň)

**Lévi** alebo **Levi** je jeden z kmeňov izraelského národa, ktorý sa spomína v Starom zákone v Biblii.

Členovia kmeňa Lévi mali za úlohu slúžiť Bohu za izraelský národ. Z kmeňa Lévi pochádzal aj Mojžiš, ktorý vyviedol izraelský národ z Egypta.

Ako **leviti** sa označujú v širšom zmysle všetci príslušníci kmeňa (rodu) Lévi, v užšom zmysle len tí členovia tohto kmeňa, ktorí nepochádzali z kňazskej rodiny Árona a rodine Árona, teda vlastným kňazom kmeňa, len pomáhali pri jej kňazských činnostiach na najnižšej úrovni. 

## Referencie

Kategória:Starý zákon
Národná knižnica svätých Cyrila a Metoda

náhľad|Národná knižnica svätých Cyrila a Metoda v Sofii
**Národná knižnica svätých Cyrila a Metoda** (; do roku 2009 ) je národná knižnica v Bulharsku, ktorá sa nachádza v hlavnom meste Sofii.

Bola založená 4. apríla 1878, knižnica dostala štatút bulharskej Národnej knižnice o tri roky neskôr. Knižný fond sa skladá z 7 808 928 knižničných jednotiek. Je pomenovaná po sv. Cyrilovi a sv. Metodovi. Budova knižnice bola navrhnutá slávnym bulharským tímom architektov Ivan Vasiľov a Dimităr Colov a dokončená v období rokov 19401953.

## Zdroj

Kategória:Knižnice v Bulharsku
Kategória:Stavby v Sofii
Kategória:Národné knižnice
Maja

**Maja** môže byť:
*v starovekej indickej filozofii: májá (predstava vonkajšieho sveta ako neskutočného)
*hlavná postava z knihy a seriálu Včielka Maja
*planétka, pozri 66 Maja
*rieka v Rusku:
**Maja (prítok Aldanu)
**Maja (prítok Udy)
*japonská bojová loď, pozri Maja (loď)
Kója

**Kója** môže byť:
*jednoduché (vstavané alebo zavesené) lôžko na lodi, pozri kója (lôžko)
*kabína, komôrka
*časť veľkého priestoru oddelená z troch strán stenami (napr. na výstave), pozri kója (výstava)
*vrch v Japonsku, pozri Kója (vrch)
Chovevej Cion

**Chovevej Cion** (, doslova „Milovníci Sionu“) bola skupina osôb považovaná za predchodcov a zakladateľov moderného sionistického hnutia.

Prvé zo sionistických skupín sa zakladali v 80. rokoch 19. storočia v krajinách východnej Európy. Ich cieľom bolo podporovať židovskú imigráciu do Erec Jisrael, ktorá bola v tom čase súčasťou Osmanskej ríše, kde malo dôjsť k rozširovaniu najmä poľnohospodárskych židovský osád. Väčšina z členov týchto skupín sa politike vyhýbala. 

V roku 1882 založila skupinka nadšencov z Chovevej Cion prvé židovské osídlenie v Erec Jisrael − mesto Rišon le-Cion. Neskôr ich posilnili pionieri Bilu, ktorí mesto zväčšili. Mnoho rokov spájali učebnice založenie Rišon le-Cionu práve so skupinou Bilu, avšak v posledných desaťročiach je táto dezinformácia uvádzaná na pravú mieru.

V roku 1884 sa zišlo 36 delegátov v nemeckom meste Kattowitz (dnes Katovice, Poľsko). Delegáti zvolili do vedenia strany rabbiho Samuela Mohilevera, za prezidenta Chovevej Cion a Leona Pinskera, ako jej predsedu. Skupina sa pokúšala zaistiť finančnú pomoc pre židovské osady a organizáciu vzdelávacích kurzov od baróna Edmonda Jamesa de Rothschilda a ďalších filantropov. 

Vlna protižidovských pogromov v Ruskom impériu v rokoch 1881-1884 (často podporovaných štátom) a Májové zákony, ktoré zaviedol cár Alexander III. v roku 1882 značne postihli židovské komunity. Objavili sa početné neformálne skupiny, ktoré sa líšili vo svojich víziách, politike a náboženskej denominácii, veľkosti a aktivite. Varšavskú skupinu založil L. L. Zamenhof, ktorý bol autorom prvej gramatiky jidiš.

Aby získala uznanie oficiálnych úradov, musela ruská vetva Chovevej Cion požiadať o registráciu ako charita. Začiatkom roku 1890 založenie tejto vetvy schválila ruská vláda ako „Spoločnosť na podporu židovských farmárov a remeselníkov v Sýrii a Erec Jisrael,“ ktorá bola ale skôr známa pod názvom Odeská komisia. Bola oddaná praktickým aspektom zakladania poľnohospodárskych osád, vrátane pomoci pri zakladaní Rechovotu a Chadery a modernizácie Mišmar ha-Jarden.

Pred Prvým sionistickým kongresom v roku 1897 mala Odeská komisia vyše 4 tisíc členov. Keď kongres založil Svetovú sionistickú organizáciu, väčšina z Chovevej Cion sa k nej pridala.

## Bibliografia
* Sachar, H., M. *Dějiny Státu Izrael.* Praha, Regia, 1999, 767 str. ISBN 80-902484-4-6

## Pozri aj
* Bilu
* Rišon le-Cion

## Zdroj
* 

Kategória:Sionistické organizácie
Kategória:Dejiny Izraela
Novohradské hory (Česko)

**Novohradské hory** (zriedkavo *Novohradské vrchy*) alebo **Gratzener Bergland** alebo **Freiwald** sú pohorie na pomedzí južných Čiech a Rakúska. Predstavuje geomorfologický celok Šumavskej hornatiny. 

Najvyšším vrchom pohoria je Viehberg (), na území Čiech je to Kamenec (). Na území Čiech nachádza 162 km², čo predstavuje približne 1/3 z celkovej rozlohy pohoria. Na Novohradské vrchy na rakúskom území nadväzujú pohoria Freiwald a Weinsberger Wald, ktoré pokračujú až po údolie Dunaja. Z dôvodu obmedzenia pohybu turistov v pohraničnom pásme je príroda pohoria zachovalá a zásahy človeka sú len minimálne. Preto tu bol v roku 2000 vyhlásený Přírodní park Novohradské hory. 

V pohorí pramenia významné pravostranné prítoky Vltavy, rieky Lužnice a Malše.

## Geomorfologické členenie
* Pohořská hornatina
* Jedlická vrchovina
* Freiwald 
* Weinsberger Wald

## Iné projekty

## Zdroj

Kategória:Pohoria v Česku
Kategória:Pohoria v Rakúsku
Novohradské vrchy

**Novohradské vrchy** alebo **Novohradské hory** môže byť:
*v Maďarsku (a na Slovensku): Börzsöny
*v Česku: Novohradské hory (Česko)
Levita

**Levita** môže byť:
*v širšom zmysle príslušník kmeňa (rodu) Levi, v užšom zmysle len jeden z príslušníkov tohto kmeňa okrem členov (kňazskej) rodiny Árona, pozri pod Lévi (kmeň)
*v katolíckej a evanjelickej cirkvi zastarane: pomocný kňaz
Dánske národné vodnopólové družstvo mužov

**Dánske národné vodnopólové družstvo mužov** je národné družstvo mužov, ktoré reprezentuje Dánsko v medzinárodných vodnopólových súťažiach a priateľských zápasoch. Funguje pod záštitou *Dansk Svommeunion* (DSU). Za jeho najlepší výsledok možno považovať 16. miesto na Majstrovstvá Európy v roku 1991. 

## Vrcholné podujatia
Na Olympijské hry sa dánske družstvo nekvalifikovalo ani raz a rovnako ani na Majstrovstvá sveta. 

Na Majstrovstvách Európy sa družstvo predstavilo 3-krát. Prvýkrát to bolo v roku 1981, kde skončilo v B turnaji ME na 7. mieste. O dva roky neskôr skončilo o priečku horšie. Tretíkrát sa vrátilo na ME v roku 1991 v Aténach, kde skončilo s jedinou výhrou nad  na poslednom mieste. Potom sa už zúčastnilo iba B kategórie Majstrovstiev Európy. Na posledné 2 turnaje B kategórie sa však nedokázalo v domácom prostredí kvalifikovať.  

## Výsledky
;Olympijské hry

;Majstrovstvá sveta
* *nekvalifikovalo sa*

;Majstrovstvá Európy

;Majstrovstvá Európy B kategórie

## Referencie

* todor66.com 

## Pozri aj
* Dánske národné vodnopólové družstvo žien

## Externé odkazy
* Oficiálna stránka Dansk Svommeunion 

Kategória:Národné vodnopólové družstvá
Vodné pólo
Národné
Púť po Šikoku

náhľad|Chrám Jorakuji
náhľad|Mapa chrámov na Šikoku
náhľad|Pútnik
Púť po 88 chrámoch na japonskom ostrove Šikoku každoročne zdoláva vyše 100 000 pútnikov. Vydávajú sa po ceste, ktorú prešiel mních Kúkai v 9. storočí. Absolvujú ju vyznávači budhizmu sekty Šingon, ktorú tento mních založil. Číslo 88 znázorňuje počet hriechov, ktorých sa môžeme dopustiť. Niektorí pútnici začínajú a končia púť na hore Kója, čo je centrum budhistickej sekty Šingon.

## Zaujímavosti niektorých chrámov
* Chrám Rjózendži - je prvý chrám, ktorý pútnici na Šikoku navštívia
* Chrám Iwamotodži - je zaujímavý pre svoje stropné maľby
* Chrám Išitedži - je spojený s legendou, v ktorej vraj muž rozbil mníchovi Kúkai jeho žobraciu misku
* Chrám Zencudži - na mieste kde leží chrám sa údajne narodil mních Kúkai

## Odevy pútnikov
Pútnici zvyčajne nosia slamené klobúky, biele bavlnené rúcha a pomáhajú si palicami.

## Informácie o púti

## Externé odkazy
* O putovaní po Šikoku 

Kategória:Budhizmus v Japonsku
Šikoku
Národná knižnica Ivana Vazova

náhľad|Národná knižnica Ivana Vazova
**Národná knižnica Ivana Vazova** () je knižnica v druhom najväčšom bulharskom meste, v Plovdive. Je pomenovaná po slávnom bulharskom spisovateľovi a básnikovi Ivanovi Vazovovi.

Je to druhá najväčšia knižnica v Bulharsku obsahujúca viac ako 1 500 000 kníh. Knižnica je tiež druhá najstaršia v Bulharsku, bola založená v roku 1879. V roku 1974 bola premiestnená do novej budovy na juhu mesta.

## Zdroj

Kategória:Knižnice v Bulharsku
Kategória:Národné knižnice
Kategória:Stavby v Plovdive
Freiwald

**Freiwald** môže byť:
*nemecký názov Novohradských hôr resp. ich rakúskej časti, pozri Novohradské hory (Česko)
*les v Strednom Sasku, pozri Freiwald (Mittelsachsen)
*priezvisko:
**André Freiwald (* 1961)
**Friedrich Freiwald (1911–1974)
**Ludwig Freiwald (1898–??)
**Walter Freiwald (viacero osôb)
A’ana

**A’ana** je okres v Samoe. Nachádza sa na západe ostrova Upolu. Pokrýva takmer celú západnú časť až na západný cíp. Ten patrí okresu Aiga-i-le-Tai. Jeho administratívnym centrom je dedina Leulumoega, ktorá sa nachádza na severe okresu. V dávnych dobách to bola dedina, kde sa stretávali ľudia z celej západnej časti ostrova. Dedina sa nachádza na pobreží, ale je časti zasahujú hlbšie do vnútrozemia. V roku 2006 tu v okrese žilo 20 769 obyvateľov.

Severná časť okresu je nazývaná aj *„Itu Alofi“*, čo v preklade znamená *Bohatá strana* alebo *vyššie postavená strana*, pretože v histórií mala severná časť okresu politickú moc, zatiaľ čo južná strana okresu nazývaná aj *„Itu Tufanua“* (čo znamená *strana pozadu*, alebo *necivilizovaná strana*), bola zaostalejšia. Na Samoe sa takého rozdelenie považuje za bežný jav, keďže väčšina hlavných centier sídli na severe, ako napríklad hlavné mesto Apia, administratívne centrá Leulumoega, Afega, Lufilufi, atď.

V okrese sa nachádza aj medzinárodné letisko Faleolo.

Hoci okres nemá žiadne veľké podniky nachádzajú sa tu rodinné obchody, čerpacia stanice a iné. Okres sa v minulosti využíval na pestovanie rôznych plodín. Toto pestovanie využívali nemeckí prisťahovalci.

Delí sa na päť volebných obvodov:
* *A’ana North I*
* *A’ana North II*
* *A’ana North III*
* *Falelatai and Samatau*
* *Lefaga and Faleseela*

Kategória:Okresy v Samoe